Joventut obri el termini per inscriure's en els cursos formatius d'Educació en el Temps Lliure
16 de setembre 2020

![](/media/43xhnnwp/77_c_cartel-curso-aem-director.jpg)  
  

La regidoria de Joventut i Infància, a través del seu servici d'Escola Pública d'Animació Morvedre, posarà en marxa quatre cursos per millorar la formació de les persones jóvens que obtinguen algunes titulacions concretes que els serviran per a la búsqueda d'ocupació.

  

De moment, obri el termini per a dos cursos, el de Monitor/a de Temps Lliure Educatiu Infantil i Juvenil, i el de Director/a d'Activitats de Temps Lliure. El primer d'ells, el de monitor/a, es realitzarà en dos fases, una intensiva els dies laborables no lectius de Nadal i alguns dissabtes fins al 6 de febrer.

  

D’altra banda, el curs de director/a és un curs de nivell superior per coordinar, dirigir i planificar projectes d'educació en temps lliure i per al qual es requerix tindre el curs de monitor o equivalent. Es realitzarà els dissabtes entre el 17 d'octubre i el 27 de març i es tracta d'una titulació similar a la d'animador juvenil.

  

Tots dos cursos tenen ja oberta la preinscripció online (en l'aplicació municipal d'inscripcions) des del 7 de setembre fins al 7 d'octubre (Director/a) i fins al 29 de novembre (Monitor/a). Una vegada acabada la preinscripció, les persones seleccionades es matricularan i procediran al pagament. El curs de monitor/a té un cost de 140 euros i el de director/a serà de 200 euros.

  

Paral·lelament, l'Escola d'Animació de la regidoria oferix dos cursos monogràfics o jornades. El primer d'ells, el curs monogràfic d'oci educatiu inclusiu per a monitors, és un curs dirigit a persones que estan treballant o interessades en l'educació en el temps lliure i tractarà sobre el concepte de diversitat funcional i l'adaptació de les activitats i les estratègies a l'hora d'oferir un oci educatiu inclusiu per a tots i totes. El curs s'inicia divendres que ve, 18 de setembre, i tindrà una duració de 20 hores, amb un cost de 34 euros.

  

Finalment, la jornada tècnica que oferix la regidoria serà per obtindre el carnet de manipulador d'aliments per a monitors d'oci i temps lliure, i es desenvoluparà dissabte que ve, 26 de setembre. El termini per inscriure's al lloc web [https://aytosagunto.apuntate.online/pio/​](https://aytosagunto.apuntate.online/pio/) ja està obert i finalitza el pròxim 25 de setembre, amb un cost de 14 euros.​

  

![](/media/b2sjwa4f/77_c_cartel-cursos-monitor.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/joventut-obri-el-termini-per-inscriure-s-en-els-cursos-formatius-d-educacio-en-el-temps-lliure/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-el-termini-per-inscriure-s-en-els-cursos-formatius-d-educacio-en-el-temps-lliure/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-el-termini-per-inscriure-s-en-els-cursos-formatius-d-educacio-en-el-temps-lliure/ "Linked In")
*   [](mailto:?body=https://aytosagunto.es/va/actualitat/joventut-obri-el-termini-per-inscriure-s-en-els-cursos-formatius-d-educacio-en-el-temps-lliure/)